بؤیوک بریتانیانین بعضی کوتلوی اینفورماسیا واسطه‌لری‌نین فتح الله چی ترور تشکیلاتی پارالل دؤولت یاپیلانماسینین (فئتو/پ.د.ی) 15 ژوئیه قانلی چئویریلیش جهدینه حاق قازاندیرماسینا پایتاخت لندن‌ده اعتراض ائدیلدی.
اؤلکه‌ده تحصیل آلان تورکیه وطنداش‌لاری "تورک اؤرنجی بیرلیگی‌"نین تشکیل ائتدیگی میتینگده ایشتیراک ائتدی. اؤرنجیلر گاردین قزئتی، بی.بی.سی تلویزیونی، اکونومیست ژورنا‌لی و ایندپندنت قزئتی‌نین اوفیسی قارشی‌سیندا اعتراض آکسیاسی کئچیردی.
مئدیا اورقان‌لاری‌نین بیناسی اؤنونده تورکیه‌نین بایراغینی دالغالان‌دیران اؤرنجیلر" یالان دئمک اوچون نه قدر آلیرسان بی.بی.سی"؟”، "میصیر چئویریلیشینده گوناهکارسینیز"، "ایمپریالیزمین آژانیسینیز، یوخسا ژورنالیست؟ پئشه‌نیزی سئچین!"، "اینگیلیس بئین یوما تشکیلاتی بی.بی.سی"، غرب، چئویریلیشی دستک‌لمک‌دن ال چک!"، "اینسان‌لارین دوشونجه‌سینی دییش‌دیره بیلرسینیز، لاکین تورکیه‌نین گله‌‌جگینی أصلا"، "چئویریلیشین گؤزتچی‌سی؛ ده گاردین" کیمی شعارلارین یازیلدیغی پلاکات‌لاری نوماییش ائتدیردیلر.
گؤستریده اینگیلیس و تورک دیل‌لرینده یازیلان بیرگه بیاننامه‌ده اوخوندو. بیاننامه‌ده دئییلیر: "غرب مئدیاسی یاشانان وحشی‌لییه دایر گوجلندیریلن تهلوکه‌سیزلیک تدبیرلرینی "آوتوکراتیک بیر رژیمین آیاق سس‌لری" کیمی تقدیم ائدیر.غرب مئدیاسی چئویریشچی‌لری توتماق و یئنی جهدلرین قارشی‌سینی آلماق مقصدیله آتیلان آددیم‌لاری دؤولتیمیزی دئسپوت، باسقی‌چی، آنتی‌دئموکراتیک و فرقلی ‌لیک‌لره دؤزوم‌سوز کیمی گؤسترمک اوچون فورصت بیلدی".
گؤستری چرچیوه‌سینده اؤرنجیلر تورکیه‌نین لندن‌‌ده کی سفیرلیگی قارشی‌سیندا "تک دؤولت، تک میللت، تک وطن" شعارلاری سسلن‌دیره‌رک ایستانبولدا یئنی‌کاپیدا تشکیل ائدیلن "دموکراسی  و شهیدلر میتینگی"نه دستکینی نوماییش ائتدیردیلر.
